Az "Emden" az Indiai-óceánon számos kereskedelmi antant hajót elsüllyesztett vagy fogott el Spee vezetése idején. Köztük volt az orosz "Rjazany" kereskedelmi hajó is, amely ezután fel lett fegyverezve és át lett nevezve SMS Cormoranra. 1914 szeptemberében az "Emden" megtámadta Pinangot és elsüllyesztette az orosz "Zsemcsug" védett cirkálót és a francia "Mousquet" rombolót. Nem sokkal később összecsapott a Town osztályú ausztrál HMAS Sydney cirkálóval a Kókusz-szigetek közelében és az ütközet során olyan súlyosan megrongálódott, hogy parancsnoka partra futtatta az elsüllyedés elkerülése érdekében. A hajó a parton kiégett, de legénységének fele megmenekült.